**Emlékeztető**

**Az ELTE Bölcsészettudományi Kar**

**Gazdasági és Helyiséggazdálkodási Bizottság**

**2024. május 27-ei üléséről**

**Jelen vannak:**

1. Dr. Bartus Dávid dékán elnök
2. Balázsné Tóbiás Ildikó hivatalvezető bizottsági tag, előterjesztő
3. Dr. Urkom Aleksander adjunktus bizottsági tag
4. Klement Judit egyetemi docens bizottsági tag
5. Vér Ádám egyetemi adjunktus bizottsági tag
6. Stipich Béla irodavezető bizottsági tag
7. Vida Veronika HÖK elnök hallgatói tag
8. Tóth Boglárka Fanni doktorandusz tag
9. Határ Anita TH hivatalvezető állandó meghívott
10. Varga Péter GH kontroller meghívott

**Bevezető**

**Bartus Dávid** a Bizottság elnöke köszöntőjében elmondta, hogy a Gazdasági Hivatal ezévben nem kért határidő módosítást a költségvetés elkészítésére. Határidőn belül a kancellária által átnézett, jóváhagyott költségvetés került előterjesztésre a Bizottság elé.

**2024.évi költségvetés**

**Balázsné Tóbiás Ildikó** a téma előterjesztője ismertette a 2024. évi költségvetés főbb jellemzőit:

* 2023. évben a BTK 9,1 MrdFt-tal gazdálkodott, 2024-ben pedig 9,4 MrdFt-tal gazdálkodhat, melyből 6,9 MrdFt a kiadás, 2 MrdFt a hozzájárulás, így idén a várható maradvány 336 MFt, a tavalyi tervezett 252 MFt-tal szemben,
* a **Bevételek** 4 fő csoportból állnak össze:

- a képzési bevétel – alap bevételi forrás – 5,1 MrdFt, amelyből 3,9 MrdFt az államilag támogatott hallgatók után járó összeg. A hallgatói létszám az előző évihez képest növekedett, a tavalyi év elszámolása pozitív, 46 MFt,

* támogatás bérekre: utóbbi években biztosított volt a különböző típusú bérjellegű támogatások finanszírozása, de amennyiben a fenntartó nem adja meg a továbbiakban az Egyetem részére ezeket a támogatásokat, az jelentős kockázattal járna,
* egyéb saját bevételek, mint például ingatlanhasznosítási bevételek, illetve a tanulmányi szolgáltatási díjak, elszámolás köteles bevételek - melyeket adott célra kapunk - új bevételi tétel a tanári díszoklevelekre kapott összeg – 1,2 MFt, a rezsi költség támogatása, mely elszámolás köteles, stb.
* előző évi maradvány, melynek összege az év során a tervezetthez képest alakulhat, a bevételek, illetve a kiadásoktól függően,

*Kérdések, hozzászólások:*

*Bartus Dávid: A maradvány nagy része már előre látható, hogy milyen célokra lesz felhasználva, például a 2024-es várható előléptetésekre.*

*Urkom Aleksander: Az anyanyelvi lektorok lakhatási költségeinek térítésében lesz-e változás, esetleg kollégiumi elhelyezés lehetséges-e ?*

*Bartus Dávid: Van olyan lektor, akinek a költségeit a küldő ország támogatja, szűk körű a kollégiumi elhelyezési lehetőség. Ez egy forráshiányos feladat, melyet a karnak kell kiegészítenie.*

*Balázsné Tóbiás Ildikó: Ez is egy elszámolás köteles támogatás a fenntartótól, az idén 7MFt-tal kaptunk többet.*

* A **Kiadások** 3 csoportból állnak össze:
* hozzájárulások, melyet az Egyetem központi költségvetésére átadunk, ez nem változott, 19,5 %, az Egyetemi Kiválósági Alap 0,5%, a tanárképzéshez történő átadás, valamint a szociális hozzájárulás (13,00 % - maradvány ebből nem keletkezhet, vissza kell fizetni az államnak), folyóirat átrendezés, közterületesítési és nemzetköziesítési hozzájárulások,
* kari kiadások, a személyi kiadás a karon 5 MrdFt, dologi kiadás 541 MFt,

*Kérdések, hozzászólások:*

*Bartus Dávid: a kar üzemszerű, jó működéséhez sokkal nagyobb dologi kiadási összegre lenne szükség.*

* az idei évben beruházási költség nem került tervezésre, csak a kötelező informatikai beruházás költségei, például nagyobb gépészeti beruházásokra nem lesz lehetőség,

*Kérdések, hozzászólások:*

*Bartus Dávid: a Nemzeti Örökségvédelmi Intézet részére a kar beadott egy pályázatot a parkolási rendszer átalakítására, ez lesz a legnagyobb beruházás 2024-ben. A tervek szerint a legnagyobb parkoló rész az Ifjúsági épület előtti udvaron kerülne kialakításra, nagyobb tér jutna a hallgatóknak.*

* további kiadások, például az üzemeltetési költségek, informatikai kiadások, telefonköltségek (felülvizsgálatra kerültek a telefonmellékek, a feleslegesen meglévő mellékek márciustól megszüntetésre kerültek), szakmai gyakorlatok, kari kiválósági keret,
* a tervezett maradvány
* a kar a bevételeiből gyakorlatilag a személyi kiadásokat tudja finanszírozni.
* **Forrásallokáció**
* Átoktatás-áthallgatás: a 2022-2023-as évet tekintve látható, hogy összességében a kar többet ad át másoknak, mint amennyi befolyik a BTK-ra,
* az forrásallokációs tételeket összetevőire bontva már kedvezőbb kép alakul ki: (1) a tanárképzés sajátos felosztású, ezeket a bevételeket ki kell fizetni a másik kar részére, ez okozza az átadott összeg zömét (2) áthallgatás jogcímen magasabb a kapott összeg az adottnál, tehát több „idegen” karon hallgató diák vesz fel BTK-s kurzust, mint BTK-s hallgató más karon (mondhatni BTK a hallgatók számára vonzó kurzuskínálattal rendelkezik), (3) az átoktatás esete is hasonló: az „idegen” szervezeti egységeken lévő oktatók átoktatása karunkra kisebb kiadást jelent, mint a saját oktatóink más karokon lévő oktatásából származó bevétel.

*Kérdések, hozzászólások:*

*Bartus Dávid: Alapvetően nem mínuszos a tanárképzési bevétel, ha megszüntetnék jelentős bevétel csökkenést eredményezne.*

* **Intézeti keresztfinanszírozás**
* a negatív pozícióval záró intézetek száma csökkent

*Kérdések, hozzászólások:*

*Bartus Dávid: ideális állapot az lenne, ha minden intézet a saját bevételeiből tudná finanszírozni a képzéseit.*

* **Kockázatok**
* a bérek finanszírozása, pályázati bevételek csökkenése (a bér támogatásokból kutatásokra nem jut pénz, ezért szükséges növelni a pályázati beadásokat), kockázati elemek továbbá a Trefort-kert gépészeti állománya (kiemelten a kazánok állapota), az SH hallgatók csökkenése a bölcsészettudományi képzések besorolása miatt (STEM és „nem STEM”),

*Kérdések, hozzászólások:*

*Bartus Dávid: az elkészített költségvetés részben megnyugtató, de már látható, hogy az oktatók, ügyintézők megtartásához a jövő évben még jelentősebb bértömeg növekedéssel kell tervezni, például az előléptetések miatt. Nem ismertek továbbá az energia költség változások. A fenntartó szerint az egyetemeknek át kell tekinteni belső működésüket és úgy megtalálni a többletforrásokat*

**Szavazás**

A Bizottság egyhangúlag elfogadta a 2024. évre vonatkozó költségvetés benyújtását a Kari Tanács elé.