**Beszámoló a**

**Gazdasági és Helyiséggazdálkodási Bizottság 2024. évi munkájáról**

A Bizottság munkájában az alábbiak vettek részt:

Dr. Bartus Dávid dékán, mint elnök,

Klement Judit egyetemi docens, Dr. Urkom Aleksander adjunktus, Vér Ádám egyetemi adjunktus, Stipich Béla irodavezető bizottsági tagok, Vida Veronika HÖK elnök hallgatói tag, Tóth Boglárka Fanni DÖK doktorandusz tag, Balázsné Tóbiás Ildikó előterjesztő, Losonczi Júlia hivatalvezető, Határ Anita TH hivatalvezető állandó meghívott, Varga Péter GH kontroller meghívott

A Bizottság 2024-ban egy alkalommal ülésezett,2024. május 27-én.

A **bizottsági ülés fő témája** a 2024. évi költségvetés volt, melyet a a Gazdasági Hivatal határidőn belül a Kancellária részére is benyújtott.

A téma előterjesztője részletesen ismertette a 2023. évi gazdálkodási eredményeket, tájékoztatta bizottsági tagokat arról, hogy a Kar 2024-ben 9,4 MrdFt-tal gazdálkodhat.

A **bevételi** források 2024-ben is 4 fő csoportból állnak össze:

* képzési bevétel – 46 MFt,
* támogatás a bérekre – melynek finanszírozása a fenntartó részéről 2024. évi költségvetési készítésekor még nem volt látható, így kockázatot jelentett a különböző típusú bérjellegű támogatások bevételének összege,
* egyéb saját bevétel,
* előző évi maradvány

Balázsné Tóbiás Ildikó elmondta, hogy az elszámolás köteles lektori támogatásra a fenntartótól 2024-ben 7 MFt-tal többet kap a Bölcsészettudományi Kar.

A főbb **kiadások** a 3 csoportra oszthatók:

* hozzájárulások, melyet az Egyetem központi költségvetésére kell átadni,
* kari kiadások, ebből személyi kiadás 5 MrdFt, dologi kiadás 541 MFt,
* az előterjesztő és a bizottság elnökének tájékoztatása szerint 2024-ben a BTK nagyobb összegű beruházást nem tervezett, csak a kötelező informatikai beruházási költségeket,
* további kiadások között szerepeltek az üzemeltetési költségek, telefonköltségek (mely felülvizsgálatra szorul a karon belül)

A Bizottság egyhangúlag elfogadta a 2024. évre vonatkozó költségvetést, mely a Kari Tanács részére elé terjesztésre került.

Készítette:

Ádám Edit bizottsági titkár

2025. március 06.