**Beszámoló az ELTE BTK Külügyi és Nemzetközi Képzési Bizottság 2024-es munkájáról**

Elnök:

a nemzetközi ügyek dékánhelyettese: Dr. Réthelyi Orsolya, habilitált egyetemi docens

Tagok:

az oktatási és tanulmányi ügyek dékánhelyettese: Dr. Horváth Krisztina, habilitált egyetemi docens

Dr. Polyák Gábor, egyetemi tanár

Dr. Tartsay Németh Nóra, egyetemi adjunktus

Dr. Tarafás Imre, egyetemi tanársegéd

a Nemzetközi Kapcsolatok Irodája vezetője: Gaál Tekla, irodavezető

Hallgatói tagok:

Détári Bernadett (HÖK)

Tóth Boglárka Fanni (DÖK)

A Külügyi és Nemzetközi Képzési Bizottság a 2024-es év **tavaszi és őszi félévére** **egy-egy** bizottsági ülést tervezett, melyet kiegészített **egy további online** bizottsági ülés és szavazás.

**A tavaszi ülésre** **2024.07.01**-én került sor.

Napirendi pontok voltak:

* Az új Külügyi és Nemzetközi Képzési Bizottság bemutatkozása, feladatok a 2024/25-ös tanévre
* Beszámoló az ELTE Nemzetköziesítési Bizottságának munkájáról
* Idegen- és célnyelvi szakjaink intézeti támogatásának tervezete, a tervezet megvitatása, szakmai véleményezése

A Bizottság **2024.09.27-én** véleményezte a **Kína tanulmányok mesterszak** **kínai** és **angol nyelvű** indításával kapcsolatban benyújtott dokumentációt, majd **elektronikus szavazás** útján egyöntetűen támogatta a szakindításokat.

A bizottság **őszi félévére** tervezett ülése **2024.11.27-én** valósult meg.

Napirendi pontok voltak:

* Erasmus+ ICM és +20 intézeti/tanszéki partnerségi pályázatok kari rangsora
* ELTE Nemzetközi Diáktámogató Központ
* Stratégiai partnerségek

A Bizottság áttekintette és a kari nemzetköziesítési szempontokat figyelembe véve rangsorolta az Erasmus+ ICM és +20 intézeti/tanszéki partnerségi pályázatokat.

A továbbiakban véleményezte és észrevételekkel látta el az ELTE Nemzetköziesítési Bizottság Integrációs munkacsoportjának munkáját, mely elkészítette az ELTE Nemzetközi Diáktámogató Központ indításának tervezetét.

A Bizottság a 2025-ös év kiemelt tématerületeként a Kar számára fontos nemzetközi stratégiai partnerek feltérképezését és megállapítását tűzte ki célul.